**Hüseyn Qakayev** (8 iyul 1970, Vedeno rayonu, Çeçen-İnquş MSSR – 24 yanvar 2013, Vedeno, Çeçenistan) — çeçen separatçılarının liderlərindən biri, səhra komandiri, Çeçen İçkeriya Respublikası Silahlı Qüvvələrinin briqada generalı. 2000-ci illərdən (əvvəlki əmirlərin ölümündən sonra) Cundullah İslam Briqadasının 3-cü əmiri (komandiri) vəzifəsini tutmuşdur. 2006-cı ildən etibarən tanınmamış İçkeriya Silahlı Qüvvələrinin Şərq Cəbhəsinin Şali sektorunun komandiri olmuş, sonra Qafqaz Əmirliyinin terror təşkilatı strukturunda xidmət etmişdir. Camaat Noxçiyçon strukturu yenidən təşkil edildikdən sonra Qafqaz Əmirliyinin Vilayəti Noxçiyço (Çeçenistan) Şərq istiqamətinin komandiri, Dokka Umarovun müavini (2011-ci ilin iyulundan) vəzifələrində çalışmışdır. Daha əvvəl isə Umarov tərəfindən Çeçen İçkeriya Respublikasının Daxili İşlər Naziri təyin edilmişdir. 2010-cu ildə Umarovun tabeçiliyini tərk etmiş və çeçen səhra komandirlərinin toplantısında Silahlı Qüvvələrin baş komandanı, Çeçenistan Əmiri elan edilmişdir. Lakin 2011-ci ildə yenidən Umarova sədaqət andı içmişdir.

Bioqrafiyası
------------

1970-ci ildə Çeçen-İnquş Muxtar Sovet Sosialist Respublikasının Vedeno rayonunun Elistanji kəndində anadan olmuşdur.

Qakayev və onun qardaşları 1990 və 2000-ci illərdə Çeçenistanda hər iki müharibədə iştirak etmişlər. 1994–1996-cı illər müharibəsi zamanı Qakayev Çeçen İçkeriya Respublikasının silahlı qüvvələrin Mərkəzi Cəbhə bölmələrinin üzvü olur. O zamanda Hüseynin böyük qardaşları Camalay və Səid-Usman öldürülür. 2000-ci illərin əvvəllərində Qakayevin daha iki qardaşı İkinci Çeçenistan müharibəsində şəhid olur: 2001-ci ildə Qakayev qardaşlarının üçüncü ən böyüyü olan Xasan Qakayev öldürülür.

İkinci Çeçenistan müharibəsi zamanı Dokka Umarov Qakayevi ÇİR Silahlı Qüvvələrinin Şərq Cəbhəsinin Şali sektorunun komandiri təyin edir. Şərq Cəbhəsinin Şali sektorunun komandir müavini Hüseynin kiçik qardaşı olan Müslim təyin edilir.

O, həmçinin Qafqaz Əmirliyi Silahlı Qüvvələrinin Şərq Cəbhəsi komandirinin müavini olur (Şərq Cəbhəsi komandiri Amir Aslambekin tövsiyəsi ilə Dokka Umarov tərəfindən təyin edilir).

Dokka Umarovun sədrliyi ilə keçmiş CİR-nın son Nazirlər Kabinetində, Hüseyn Qakayev Daxili İşlər Naziri vəzifəsində çalışır (7 mart — 7 oktyabr 2007). Eyni vəzifəni Qafqaz Əmirliyində də bu vəzifəni tutur (7 oktyabr 2007-ci ildən).

2009-cu ilin avqustunda Çeçenistan Prezidenti Ramzan Kadırov təhlükəsizlik qüvvələrinə "intiharçıların iştirakı ilə törədilən terror aktlarının birbaşa təşkilatçıları olaraq Xüseyn və Müslim Qakayevləri, habelə Qafqaz separatçılarının lideri Dokka Umarovu ortadan qaldırmağı" tapşırır.

Çeçenistan Daxili İşlər Naziri Ruslan Alxanov 2010-cu ilin əvvəlindəki əsas hədəflər arasında bunları deyir: 

|  |  |  |
| --- | --- | --- |
| "| Dokka Umarovu, Qakayev qardaşlarını - Müslim və Xüseyni, habelə onların ən yaxın adamlarını tapmaq. Bu quldurlar xüsusilə qəddardır. Çoxsaylı terror hücumlarından, həm mülki vətəndaşların, həm də polislərin öldürülməsindən məsuldurlar" | "|

.

2010-cu ilin iyulunda Doku Umarov Qakayevi Qafqaz Əmirliyinin Noxçiyço (İçkeriya) vilayətinin valisi təyin edir.

20 sentyabr 2010-cu il tarixində Dokka Umarov fərmanı ilə Qakayev rütbələrindən məhrum edilir və onu şəriət məhkəməsinə məhkum edir.

7 oktyabr 2010-cu ildə çeçen səhra komandirlərinin əksəriyyəti Qakayevi Qafqaz Əmirliyinin əmiri vəzifəsinə seçir.

2011-ci ilin iyul ayında Dokka Umarovun əmri ilə vilayət Noxçiyçonun müavini təyin edilir.

Ailəsi
------

Qardaşı Müslimlə birlikdə bir komandir olaraq sağ qalan son Qakayev qardaşları olur. Hərbi əməliyyatlar zamanı Hüseynin dörd qardaşını itirir — Camalay, Səid-Usman, Həsən və Rizvan.

Öldürülməsi
-----------

24 yanvar 2013-cü ildə Çeçenistan Respublikasının Vedeno rayonu ərazisində keçirilən xüsusi əməliyyat zamanı, Rusiya Federasiyası Daxili İşlər Nazirliyinin məlumatına görə, Hüseyn Qakayev və qardaşı Müslim də daxil olmaqla 12 silahlı öldürülür. Daha sonra Qakayevlərin ölümü çeçen yaraqlıları tərəfindən təsdiqlənir.

İstinadlar
----------

1. 1 2  Two leading Chechen rebels killed in shootout.
2. 1 2  *Кавказский Узел.* "Гакаев Хусейн Вахаевич (амир Хусейн)". Кавказский Узел. 2021-01-26 tarixində arxivləşdirilib. İstifadə tarixi: 2021-02-12.
3. ↑  "Хусейн Вахаевич Гакаев". 2021-10-26 tarixində orijinalından arxivləşdirilib. İstifadə tarixi: 2021-10-14.
4. ↑  "Гакаев, Хусейн". lenta.ru. 2020-08-11 tarixində arxivləşdirilib. İstifadə tarixi: 2021-01-11.
5. ↑  "В Чечне убиты полевые командиры братья Гакаевы, напавшие в 2010 году на родовое село Кадырова Центорой". Газета.Ru (rus). 2021-10-26 tarixində arxivləşdirilib. İstifadə tarixi: 2021-01-11.
6. ↑  "Чеченские боевики выбрали нового лидера, отказавшись присягать Умарову". NEWSru.com (rus). 2010-10-08. 2021-02-05 tarixində arxivləşdirilib. İstifadə tarixi: 2021-01-30.
7. ↑  "Hussein — wilczy — Onet.pl Blog". 2012-01-06 tarixində arxivləşdirilib. İstifadə tarixi: 2010-07-13.
8. ↑  "Кавказский Узел, 26 августа 2009". 2010-10-29 tarixində arxivləşdirilib. İstifadə tarixi: 2010-06-15.
9. ↑  "ВЗГЛЯД / Обрубили подручного". 2010-02-02 tarixində arxivləşdirilib. İstifadə tarixi: 2021-10-14.
10. ↑  Ресурс заблокирован — Resource is blocked
11. ↑  "Приказ Амира Имарата Кавказ Докку Абу Усмана о разжаловании амиров, нарушивших байат". 2016-03-04 tarixində orijinalından arxivləşdirilib. İstifadə tarixi: 2021-10-14.
12. ↑  "Чеченские боевики присягнули новому лидеру вместо Доку Умарова". Archived from the original on 2010-10-12. İstifadə tarixi: 2021-10-14.
13. ↑  Амир ИК Докку Абу Усман назначил Амира Хамзата и Амира Хусейна наибами по вилаяту Нохчийчоь
14. ↑  "«Имарат Кавказ» лишился министра". Газета.Ru (rus). 2021-01-12 tarixində arxivləşdirilib. İstifadə tarixi: 2021-01-11.
15. ↑  "В Чечне убиты полевые командиры братья Гакаевы". 2013-01-27 tarixində arxivləşdirilib. İstifadə tarixi: 2021-10-14.
16. ↑  Подтверждена шахада братьев Гакаевых